На Міхайлаўскія Дзяды, каб аддаць павагу новых пакаленняў да свайго радаводу сям’я збіраецца за агульным сталом. У Раздзялавічах кажуць, што калі не паклічаш на восеньскія Дзяды продкаў на вячэру, то яны будуць увесь год сніцца і пужаць. Таму зранку старэйшы прадстаўнік з сям’і ішоў на могілкі, каб запрасіць усю сваю радню ў хату на вячэру. Перад сном усіх памерлых яшчэ раз успаміналі ўслых. На ноч на падаконніку пакідалі стравы.